Pulitzerove nagrade 2007 - najbolji roman 'Cesta' Cormaca McCarthyja
U kategoriji izvještavanja i novinarstva nagrade odlaze u 13 redakcija
Novinske priče o korupciji u Sjedinjenim Državama i tamnoj strani eksplozivnog kineskog ekonomskog rasta među dobitnicima su ovogodišnjih Pulitzerovih nagrada za najbolja novinarska djela. Među ostalima izvjestitelj lista Birgmingham News iz Alabame dobio je nagradu za tekst o korupciji na državnim sveučilištima Alabame. Novinarki dnevnika The Miami Herald pripala je nagrada za tekst o rastrošnosti i protekcionaštvu unutar jedne agencije grada Miamia. Novinarima Wall Street Journala pripale su dvije nagrade vrijedne po deset tisuća dolara za tekstove o istrazi beneficija koje u dionicama dobivaju direktori velikih korporacija te izvješćima o ekološkim štetama koje prate kineski gospodarski razvitak. Ovogodišnja nagrada za najbolje prozno djelo pripala je Cormacu McCarthyju za postapokaliptični roman . U tom djelu otac i sin putuju Amerikom svedenom na poharani krajolik kojim vjetar raznosi pepeo. Temepratura je dovoljno niska da se može lomiti kamen, nebo je tamno a snijeg kad pada sive je boje. Cilj im je dokopati se obale, iako ne znaju što ih tamo čeka, ako uspiju. Kritičari pišu o kao romanu s dubokom i dirljivom pričom u kojem autor nudi razmišljanja o onom najboljem i najgorem što smo u stanju učiniti – konačnoj destruktivnosti, očajničkoj otpornosti i nježnosti koja održava na životu oca i sina unatoč tomu što im prijeti totalno uništenje. U kategoriji dokumentarnih djela, odnosno , ove godine je Pulitzer otišao Lawrenceu Wrightu za djelo (u Slobodnom prijevodu Neboder koji se uzdiže) s podnaslovom: al-Qaida i put do 11. rujna. Autor, inače pisac magazina , u svoje djelo ugrađuje ogromnu količinu pedantnog istraživalačkog rada, što je dovelo do jedne od najboljih knjiga o povijesti terorizma. Jedna od opservacija Lawrencea Wrighta jest da unatoč prilično impresivnoj povijesti terorističkih napada i ubojstava, islamski militanti nakon Drugog svjetskog rata nisu uspjeli uspostaviti teokratski režim ni u jednoj zemlji. U kategoriji povijesnog djela nagradu su dobili Gene Roberts i Hank Klibanoff za knjigu . Autori – obojica novinari – opisuju svoja iskustva koja su imali kao bijelci s američkog Juga u pisanju i izvještavanju o temama vezanim uz rasne odnose u Sjedinjenim Državama. Prije pokreta za građanska prava rasna pitanja su uglavnom pratili crnački mediji. U knjizi Roberts i Klibanoff također se prisjećaju mržnje i prijetnji nasiljem protiv novinara bijelaca koji su se usudili pisati o turbulentnim događajima američkog Juga. Najbolje biografsko djelo ove godine zove se , napisala ga je Debby Applegate, a opisuje život i djelo danas skoro zaboravljenog američkog svećenika i govornika iz devetnaestog stoljeća Henryja Warda Beetchera. On je – kao i njegova sestra Harriet Beetcher, autorica glasovite - bio gorljivi pobornik prava američkih crnaca i autor jedne strasne novinske kolumne tog vremena koja ga je učinila praktički prvom slavnom osobom pri samom začetku masovnih medija. Najbolja drama je Davida Lindseya-Abairea. Riječ je o djelu – koje je imalo premijeru i na Broadwayu – u kojem se opisuje svakodnevni život jedne obitelji nakon nesretnog slučaja u kojem pogiba četverogodišnji sin. Emocionalne prepreke koje ta obitelj treba nadići stvorile su dramu o tome što dolazi nakon tragedije u ljudskim životima koja prikazuje neizrecivu bol ljudi sučeljenih s nezamislivom situacijom i naposljetku njihovu sposobnost preživljavanja. Ovogodišnja najbolja zbirka poezije, po mišljenju Pulitzerova odbora, jest knjiga pjesama natashe Trethewey . Autorica crpi svoje iskustvo iz odrastanja na američkom Jugu, u saveznoj državi Mississipi, kako bi u svojim pjesmama istaknula više-rasnu prirodu svoje okoline i svoje osobno multikulturalno nasljeđe. U kategoriji glazbe Pulitzera je dobio legendarni jazz saksofonistn Ornette Coleman za album . Riječ je o prvom albumu ovog glazbenika u posljednjem desetljeću, a glazbeni kritičari kažu da predstavlja razlog za slavlje ljubiteljima jazza. Nagrade nazvane po glasovitom američkom izdavaču iz 19. stoljeća Johnu Pulitzeru, dodjeljuje sveučilište Columbia iz New Yorka već 91 godinu, a na preporuku posebnog Odbora.